Ce obiective și-au fixat oamenii în 2021. Condiția fizică, în topul priorităților dorite la început de an.
Șapte din zece oameni vor să mânânce mai sănătos în noul an. Condiția fizică, în topul priorităților dorite la început de an. Schimbatul jobului, mai important decât renunțarea la alcool.
Nimeni n-a auzit mai multe promisiuni decât începutul de an. Topul așa-numitelor "resolutions" din 2021 ne arată că oamenii își doresc să fie mai sănătoși, să arate mai bine, să învețe să economisească, se dezvolte pe plan profesional și să fie mai aproape de familie și prieteni.Topul a fost făcut la nivel global de revista americană Inc pe un eșantion de 2.000 de oameni. Clasamentul extins arată așa: 71% vor să țină dietă sau să mănânce mai sănătos, 65% vor să facă mai mult sport, 54% vor să slăbească, 32% vor să facă economii, 21% vor să renunțe la fumat. În era pandemiei, e mai prioritar pentru pământeni să își găsească un loc de muncă decât să se lase de alcool.Topul celor mai populare obiective pentru 2021"Multe dintre aceste obiective sunt și uitate până la finalul anului. De multe ori, obiectivele sunt doar o presiune socială. Este foarte important de ce vrem să ținem dietă, de exemplu. Dacă nu ne uităm cu atenție la ce ne dorim, nici nu ne vom îndeplini obiectivul. Este foarte important să ne punem întrebarea ‘de ce’. În spatele acestor obiective stau și niște promisiuni false", a explicat psihoterapeutul Roxana Grigorean-Ștefan.